Diari Oficial de la Generalitat Valenciana


Sumari del DOGV 968, del 23-12-1988 (1988/812738)

LLEI de la Generalitat Valenciana 7/1988, de 22 de desembre, per la qual es modificada la Llei de la Generalitat Valenciana 11/1984, de 31 de desembre, de Consells Escolars de la Comunitat Valenciana.
--------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/l/1988/12/22/7/dof/vci/html**

### Dades del document

Número de DOGV
:   968

Data del DOGV
:   23-12-1988

Secció del DOGV
:   DISPOSICIONS GENERALS

Número del document
:   1988/812738


Data del document
:   22-12-1988

Organisme emissor
:   Presidència de la Generalitat

Tipus de document
:   Llei

Anàlisi jurídica

Llei de la Generalitat Valenciana 7/1988, de 22 de desembre, per la qual es modifica la Llei de la Generalitat Valenciana 11/1984, de 31 de desembre, de Consells escolars de la Comunitat Valenciana.  
Sia notori i manifest a tots els ciutadans, que les Corts Valencianes han aprovat i jo, d'acord amb el que estableixen la Constitució i l'Estatut d?autonomia, en nom del Rei promulgue la Llei següent:  
PREAMBUL  
La Llei de la Generalitat Valenciana 11/1984, de 31 de desembre, de Consells Escolars de la Comunitat Valenciana, instrumenta la participació efectiva de tots els sectors afectats en la programació general de l?ensenyament, dins l?àmbit de la Comunitat Valenciana.  
La Llei desplegà amb la màxima categoria jurídica autonòmica l'apartat 5 de l'article 27 de la Constitució, el qual estableix que «els poders públics garanteixen el dret de tots a l?educació, mitjançant una programació general de l?ensenyament, amb la participació efectiva de tots els sectors afectats i la creació de centres docents» i substituí el Decret del Consell 104/1983, de 29 de juliol, que regulava provisionalment el Consell Escolar Valencià.  
Es donava així març legal a un dels principis rectors de la política educativa del Govern Valencià, la participació de la societat en l?ensenyament, que enllaçava amb una estructura descentralitzada i el principi d'autonomia de funcionament dels òrgans consultius que eren creats.  
Posteriorment les Corts Generals aprovaven la Llei Orgànica 8/1985, de 3 de juliol, reguladora del dret a l?educació, orientada a la modernització i racionalització de les funcions bàsiques del sistema educatiu i l?equitat. La Llei Orgànica esmentada dedica el Títol Segon a la participació en la programació general de l?ensenyament, i preceptua en l'article 34 que «en cada Comunitat Autònoma hi haurà un Consell Escolar per a l?àmbit territorial, la composició i les funcions del qual seran regulades per una Llei de l'Assamblea de la Comunitat Autònoma corresponent que, a l?efecte de la programació de l?ensenyament, garantirà en tot cas la participació adequada dels sectors afectats».  
Si bé entre la Llei de la Generalitat Valenciana 11/1984, de 31 de desembre, de Consells Escolars de la Comunitat Valenciana i la Llei Orgànica del dret a l?educació no hi ha contradiccions, ja que s'inspiren en els mateixos principis, sembla aconsellable d'incorporar en el text valencià determinats ajusts tècnics i terminológics que permetran una concordança major i que en un altre ordre puguen suposar una millora en el funcionament dels òrgans consultius i de participació del sistema educatiu valencià.  
Juntament amb això hom pot considerar la necessitat d'adequar la Llei a la dinàmica dels fenòmens socials que la gestió democràtica de l?educació ha propiciat, possibilitant una incorporació proporcional de tots els sectors de la comunitat educativa¡ precisant les vies que legitimen llur presència en els òrgans que preveu la Llei.  
Per tant, l?objectiu d'aquesta Llei és procedir a la modificació de determinats articles de la Llei de la Generalitat Valenciana 11/1984, de 31 de desembre, per tal d'adequar la legislació autonòmica a les exigències de la legislació orgànica i a les demandes socials.  
Article primer  
L'article vuitè de la Llei de la Generalitat Valenciana 11/1984, de 31 de desembre, de Consells Escolars de la Comunitat Valenciana, queda redactat de la manera següent:  
«l. En el Consell Escolar Valencià, el President del qual serà nomenat per Decret del Consell de la Generalitat Valenciana, a proposta del Conseller de Cultura, Educació i Ciència, entre els membres de l?esmentat Consell, formulada després d'haver-ho comunicat al Consell Escolar, estaran representats:  
a) Els professors, que seran designats per les organitzacions sindicals segons llur representativitat dins l?àmbit de la Comunitat Valenciana i respectant en tot cas la proporcionalitat entre els diferents nivells educatius i entre els sectors públic i privat de l?ensenyament.  
b) Els pares d'alumnes, que seran designats per les Confederacions o Federacions de Pares d'Alumnes, d'acord amb llur representativitat, en funció del nombre d'afiliats.  
c) Els alumnes, que seran designats per les organitzacions d'alumnes de major representativitat, en funció del nombre d'afiliats.  
d) El personal administratiu i de serveis dels Centres docents, la designació del qual realitzaran les organitzacions sindicals de major representativitat en el sector.  
e) Els titulars dels Centres privats, sostinguts o no amb fons públics, la designació dels quals correspondrà a les organitzacions empresarials de l?ensenyament amb major representativitat.  
f) Les organitzacions sindicals de treballadors i organitzacions patronals més representatives.  
g) Els representants de les entitats locals i designats per la Federació Valenciana de Municipis i Províncies.  
h) El personal de l'Administració educativa autonòmica, els representants del qual seran designats per les organitzacions sindicals de major representativitat en l?àmbit d'aquesta.  
i) Les Universitats Valencianes, els representants de les quals seran nomenats per les respectives Juntes de Govern.  
j) Les personalitats de prestigi reconegut en el camp de l?educació, de la renovació pedagògica, la investigació o l'Administració educativa, designades pel Conseller de Cultura, Educació i Ciència.  
k) L'Administració educativa autonòmica, els representants de la qual seran designats per la Conselleria de Cultura, Educació i Ciència.  
1) Els moviments de renovació pedagògica, els representants dels quals seran designats per la Federació de MRPS i Associacions legalment constituïdes que tinguen aquesta finalitat.  
m) El Consell de la Joventut de la Comunitat Valenciana.  
2. El Consell de la Generalitat, a proposta del Conseller de Cultura, Educació i Ciència aprovarà les normes sobre estructura, funcionament i nombre de membres del Consell Escolar Valencià. En tot cos, la proposta tindrà en compte les limitacions següents:  
a) La representació a què fan referència els apartats a) i d) mai no serà en conjunt inferior al 25% dels membres del Consell.  
b) La corresponent als apartats b) i c) serà conjuntament, si més no, el 2507o dels membres del Consell.  
c) Els membres de designació en representació de l'Administració educativa no suposaran més del 15% dels membres del Consell.  
3. La durada del mandat dels membres del Consell Escolar Valencià serà de tres anys. Cas de produir-se vacances justificades, aquestes es cobriran, seguint el mateix mecanisme de la primera designació, en un termini no superior a un mes.»  
Article segon  
L'article dotze de la Llei de la Generalitat Valenciana 11/1984, de 31 de desembre, de Consells Escolars de la Comunitat Valenciana, queda redactat de la manera següent:  
«Els Consells Escolars Municipals, el President dels quals serà l'Alcalde de l'Ajuntament o el Regidor en qui delegue, els integraran:  
a) Els pares, els professors, els alumnes i el personal administratiu i de serveis, designats per les organitzacions sindicals o associacions, sempre que siguen constituïdes, en atenció a la seua representativitat.  
b) Un Regidor delegat de l'Ajuntament.  
c) Els directors de Centres públics, elegits per i entre ells.  
d) Els titulars de Centres privats, elegits per i entre ells.  
e) Els representants de les Associacions de Veïns, en proporció a llur representativitat.  
f) L'Administració educativa.  
g) Els representants de les organitzacions sindicals més representatives.  
h) Els Presidents de tots els Consells Escolars del Districte, en cas que aquests hagen estat constituïts».  
Article tercer  
L'article catorze de la Llei de la Generalitat Valenciana 11/1984, de 31 de desembre, de Consells Escolars de la Comunitat Valenciana, queda redactat de la manera següent:  
«1. El Consell Escolar Municipal podrà, a iniciativa pròpia, elevar informe a l'Administració competent sobre les qüestions assenyalades en l'article anterior.  
2. El Consell Escolar Municipal elaborarà anualment un informe sobre la situació del sistema educatiu al Municipi respectiu.  
3. El Consell Escolar Municipal es reunirà almenys tres vegades a l'any amb caràcter preceptiu i sempre que ho sol·lícita un terç dels seus components.  
4. El govern dels membres del Consell Escolar Municipal serà de tres anys i les vacants que es puguen produir es cobriran pel mateix mecanisme pel qual se'ls designaren.»  
DISPOSICIO TRANSITORIA  
En un termini de sis mesos des de l'aprovació d'aquesta Llei es desplegarà la reglamentació sobre Consells Escolars Territorials i s'adequarà la normativa existent sobre Consells Escolars de Centre, tot facilitant la coordinació entre els Consells dels diferents nivells.  
DISPOSICIO DEROGATORI  
Queden derogades totes les disposicions que contradiguen o resulten incompatibles amb aquesta Llei, i especialment:  
a) Els preceptes de la Llei de la Generalitat Valenciana 11/1984, de 31 de desembre, de Consells Escolars de la Comunitat Valenciana, modificats per aquesta Llei.  
b) Els preceptes del Decret 61/1985, de 13 de maig, del Consell de la Generalitat Valenciana, pel qual és regulat el Consell Escolar Valencià en desplegament de la Llei 11/1984, de 31 de desembre, que resulten afectats per aquesta Llei.  
e) Els preceptes del Decret 62/1985, de 13 de maig, del Consell de la Generalitat Valenciana, pel qual eren regulats els Consells Escolars Territorials i Municipals en desplegament de la Llei 11/1984, de 31 de desembre, que resulten afectats per aquesta Llei.  
d) Totes les normes d'igual o inferior categoria que incórreguen en l?oposició, la contradicció o la incompatibilitat a què fa referència el paràgraf inicial d'aquesta disposició.  
DISPOSICIONS FINALS  
Primera  
Queda autoritzat el Consell de la Generalitat Valenciana a aprovar per Decret un Text Refós de la Llei de Consells Escolars de la Comunitat Valenciana, a proposta del Conseller de Cultura, Educació i Ciència.  
Segona  
Queden autoritzats el Consell i la Conselleria de Cultura, Educació i Ciència, en les matèries de llur competència respectiva, a aprovar totes les disposicions que calguen per al desplegament i l'aplicació d'aquesta Llei.  
Tercera  
Aquesta Llei vigirà el dia de la publicació en el Diari Oficial de la Generalitat Valenciana.  
Per tant, ordene que tots els ciutadans, tribunals, autoritats i poders públics ais quals pertoque, observen i facen complir aquesta Llei.  
València, 22 de desembre de 1988.  
El President de la Generalitat,  
 JOAN LERMA I BLASCO


Còpia Permalink ELI